**Obrazac III-Izleti**

Kraljevica, 4. prosinac 2023.

Početak sastanka: 12,00 h

**Zapisnik**

**sa sastanka Povjerenstva za otvaranje ponuda za organizaciju škole u prirodi učenika 4. razrednih odjela (4.a, 4.b i 4.r PŠ Šmrika) Osnovne škole Kraljevica u šk. god. 2023./2024.**

U OŠ Kraljevica 4. prosinca 2023. godine, s početkom u 12,00 sati održan je sastanak Povjerenstva za otvaranje ponuda za organizaciju škole u prirodi u Slavoniju, učenika 4. razrednih odjela (4.a, 4.b i 4.r PŠ Šmrika).

Povjerenstvo je bilo u sastavu:

Davor Juriša - ravnatelj škole

Dejan Tijan, učitelj - razrednik 4. a razreda

Sunčica Vučković, učiteljica - razrednica 4. b razreda

Anami Rubeša Ljubisavljević, učiteljica - razrednica 4. razreda PŠ Šmrika

Dunja Franko, roditelj - predstavnik roditelja iz 4.a razreda

Barbara Dukić, roditelj - predstavnik roditelja iz 4.b razreda

Marin Antonić, roditelj - predstavnik roditelja iz 4. razreda PŠ Šmrika

Dnevni red:

1. Imenovanje Predsjednika povjerenstva
2. Analiza pristiglih ponuda
3. Glasovanje

Ad 1.) Na održanom sastanku članovi povjerenstva su za predsjednika Povjerenstva jednoglasno izabrali i imenovali učitelja Dejana Tijana.

Ad 2.) Povjerenstvo za provedbu javnog poziva/natječaja razmotrilo je pristigle ponude za školu u prirodi u Slavoniju.

Na javni poziv (natječaj) pristigla je jedna ponuda turističke agencije:

Alibi, Umag

Povjerenstvo je razmotrilo pristiglu ponudu vodeći se uvjetima javnog poziva/natječaja.

Analizirana je pristigla ponuda. Povjerenstvo je zaključilo da je pristigla ponuda cjenovno nepovoljna, kao i da organizacijski loše odgovara potrebama učenika (u ponudi nije ponuđen konkretan smještaj - nije preciziran objekt u kojem bi učenici bili smješteni; ukoliko nije smještaj u Bizovačkim toplicama nepotrebno je ići na gradske bazene – ne piše gdje su ti bazeni; nije precizirana firma koju bi učenici posjetili u Osijeku; nisu ponuđene konkretne radionice za učenike; naveden je općenito OPG ali i ne ime OPG-a na kojem bi učenici ručali).

Povjerenstvo je zaključilo kako je ova ponuda nedorečena i nedovoljno detaljno objašnjena te da cjenovno ne odgovara roditeljima učenika.

Ad 3.) Povjerenstvo je jednoglasno odbacilo ponudu agencija

Alibi, Umag

Dogovoreno je da će se ponovno raspisati natječaj za organizaciju škole u prirodi učenika 4. razrednih odjela (4.a, 4.b i 4.r PŠ Šmrika).

Završetak sastanka 12, 45 sati.

Predsjednik povjerenstva:

Dejan Tijan, mag. prim. educ

Dostavlja se:

1. Web stranica škole
2. Roditeljima razrednog vijeća
3. Arhiva škole